સૌપ્રથમ દરેક વિદ્યાર્થીએ આપેલ ચિત્રોના કટિંગ કર્યા. કટિંગને ફેવિકોલની મદદથી A4 સાઈજનાં કાગળ પર ચોટાડી દીધા. હવે દરેક બાળક પોતાના કટિંગ વિશેની માહિતી એકત્ર કરવા માટે છુટા પડ્યા. વિવિધ પાઠ્યક્રમનાં પુસ્તકો અને અન્ય માર્ગદર્શક પુસ્તકો દ્વારા તેમણે માહિતી એકઠી કરી. સુંદર અક્ષરોએ સ્કેચપેનની કે પેનની મદદથી તેમણે તે માહિતી મુદ્દાસર લખી દીધી. સૌ કાગળને પંચની મદદથી કાના પાડી ફાઈલ કરી દેવામાં આવ્યા. ફાઈલની ઉપર સુંદર અક્ષરે મથાળું મારવામાં આવ્યું.